Hei ja tervetuloa! Olen Juennine Fox. Tämä on ensimmäinen jakso -
viisiosaisesta ohjelmasarjasta, jonka nimi on "Kestävät rukoukset".
Ohjelmasarjassa opetan, miten saada läpimurtoja ja rukousvastauksia.
Meistä jokainen tarvitsee läpimurtoja ja rukousvastauksia.
Näinä päivänä on hyvin tärkeää tietää, miten rukoilla tehokkaasti, -
jotta saa vastauksia.
Nykyään monet rukoilevat, -
mutta he eivät rukoile Sanan mukaan tai oikealla tavalla, -
niin että he näkisivät tuloksia.
Joskus lannistumme ja syytämme Jumalaa, kun ei tule vastauksia.
Juju piilee siinä, miten lähestymme rukousta.
Näissä viidessä jaksossa opetan, -
miten rukoilla tehokkaasti, jotta saa läpimurron.
Ja myös miten kehittää hengellistä ihmistä rukoilemaan, -
olemaan kestävä rukouksessa ja vahva, -
niin ettei ole mitään tilannetta, jota ei voisi voittaa rukouksen kautta.
Olen innoissani sarjasta. Ota esiin Raamattusi, -
sillä tutkimme sitä kohta kohdalta.
Uskon, että täytyy pitää kiinni Sanasta.
Se on ylin auktoriteetti joka tilanteessa.
Avaa siis Raamattusi.
Määritetään ensin, mitä rukous on.
Rukous on puhumista Jumalalle, kommunikointia.
Rukous on muurinaukossa seisomista.
Se tarkoittaa esirukoilemista Jumalalle jonkun puolesta -
tai itsensä puolesta.
Rukoileminen on kuin olisi vartija muurilla.
Muinoin Jerusalemissa oli vartijoita, jotka vartioivat portteja.
He kävelivät muureilla ja vartioivat kaupunkia.
He varmistivat, ettei vihollinen tule ja yritä valloittaa kaupunkia.
Sellaista on myös rukous. Olemme Jumalan lapsia.
Maailmassa ei voi tapahtua mitään, ellemme rukoile.
Jumala on kutsunut meidät olemaan vartijoita ja vartioimaan kaupunkia -
ja muiden ihmisten elämää, seisomaan muurinaukossa, -
jotta Taivasten valtakunta voi ilmetä maan päällä.
Jumalan vartijana on tärkeää vartioida, olla valveilla, -
tietää, mitä on meneillään, rukoilla ja puhua Jumalalle ja kommunikoida.
Ja sitten ottaa vastaan sanoma Herralta ja toimia sen mukaan.
Ei vain puhua Jumalalle ja kuulla Hänen sanomansa, -
vaan mitä tehdä, kun saa vastaukset. Miten panee ne täytäntöön.
Luetaan yhdessä Jes. 62:6―7.
Kun Jumala puhuu vartijasta Jes. 62:ssa, -
näimme, että nämä vartijat eivät ikinä vaienneet.
He eivät suoneet itselleen lepoa. Paitsi että he valvoivat kaupunkia, -
heillä oli myös ääni. He julistivat. He antoivat hälytyksiä.
Miten me teemme sen kristittyinä tänä päivänä?
Me rukoilemme puhumalla Jumalalle.
Puhumme Isälle. Puhumme Jumalan Sanaa.
Seisomme muurinaukossa julistaen: "Herra, tätä tapahtuu elämässä.
Anna, kun puhun siitä. Keskustellaan.
Haluan kuulla, mitä asiaa Sinulla on."
Jumala sanoo: "Älkää lakatko rukoilemasta."
Ei pidä lopettaa, ennen kuin vastaus tulee.
Jumalan sydän sanoo: "Rukoilkaa, kunnes näette, -
että Jerusalem on tehty ylistykseksi maassa."
Pitää siis rukoilla niin kauan, jotta saa rukousvastauksen.
Tämä on tärkeä aihe, sillä tiedän, että monet ihmiset luovuttavat, -
kun he eivät saa rukousvastauksia.
He luulevat kieltävän vastauksen tarkoittavan, että Jumala sanoo: "Ei".
Mutta joskus viivästys tarkoittaa vain, ettei vielä ole saanut läpimurtoa.
Kun olin lapsi, isoäiti puhui "rukoilemisesta läpi".
"Minun pitää jatkaa rukoilemista ja rukoilla läpi."
Hän tarkoitti, että pitää rukoilla, kestipä se miten kauan tahansa, -
hakata taivaan portteja, kunnes saa rukousvastauksen.
Uskon, että monesti ihmiset eivät rukoile läpi.
Rukoilemme vain yhden päivän.
Rukoilemme: "Herra, haluan, että lapseni pelastuu."
Rukoilemme vuoden tai kaksi vuotta.
Kun asiat menevät pieleen tai ratkaisu ja toivo hiipuvat, -
annamme periksi ja luovutamme.
Mutta Jumala haluaa, että saamme voiton joka tilanteessa.
Raamatun mukaan Hän on määrännyt, -
että meillä on voitto Jeesuksen kautta.
Jeesus sanoo Matt. 21:13:ssa, -
että Hänen huonettaan pitää kutsuttaman rukoushuoneeksi.
Hänen huoneensa pitäisi olla huone, jossa me rukoilemme koko ajan.
Kristus-ruumiin pitäisi siis rukoilla alati.
Miksi? Koska Jumala vastaa. Jumala vastaa rukouksiin.
On rohkaisevaa tietää, että kun me rukoilemme, Jumala vastaa.
Mietitään, miksi emme aina näe vastauksia.
Kun luin Sanaa, aloin huomata, että on olemassa menettelytapoja.
Jos haluaa pankista rahaa, täytyy menetellä tietyllä tavalla.
Pitää täyttää lipuke tai tehdä tilisiirto.
Täytyy menetellä tietyllä tavalla. Sama pätee rukoukseen.
Olen löytänyt seitsemän rukoukseen liittyvää menettelytapaa.
Jumala sanoo: "Tehkää nämä rukouksessa, niin näette vastauksia."
Ensimmäinen on Mark. 11:25―26:ssa.
Hän käskee antamaan anteeksi velallisille.
Jeesus puhui rukoilemisesta. "Kun rukoilette, antakaa anteeksi."
Se on tärkeää. Miten voin saada rukousvastauksia, -
jos kannan kaunaa minua loukannutta vastaan?
Monesti joku on puhunut meistä pahaa tai mollannut meitä.
Kannamme tuota kipua ja loukkausta sisällämme.
Rukoilemme: "Herra, tarvitsen tätä. Tee tämä. Auta minua tässä."
Emme saa vastausta ja luulemme, että Jumala sanoo: "Ei".
Ei, olemme rikkoneet ensimmäistä menettelytapaa.
Hän sanoo, että kun tarvitsette vastauksen Jumalalta, -
täytyy ensiksi tutkia sydäntään: "Isä, onko joku, -
jolle en ole antanut anteeksi? Näytä minulle, Herra.
Annan anteeksi niille, jotka ovat loukanneet ja satuttaneet.
Vapautan heidät, koska 2 000 vuotta sitten Sinä vapautit minut.
Sanoit: Isä, anna heille anteeksi, sillä he eivät tiedä, mitä he tekevät."
Ellemme anna anteeksi, siitä on seurauksensa: -
Jumala ei anna anteeksi meille.
Saatat vähätellä sitä. "Jumala ei sitten taida antaa anteeksi tätä."
Mutta miten saa läpimurtoja ja suhteen Jumalan kanssa, -
jos ei ole saanut anteeksi? On tärkeää varmistaa, -
että taulumme on puhdas, kun tulemme taivaan pankkiin.
Numero 2. Jaakob kehottaa Jaak. 5:16:ssä -
rukoilemaan ensin toisten ihmisten puolesta.
Rakastan tätä raamatunkohtaa. Englannin kielellä sanotaan: -
"Tehokas ja palava rukous saa paljon aikaan."
Oma määritelmäni on: "Voimallinen, kokosydäminen uskon rukous -
tuo suuren voiman saataville. Dynaaminen toiminnassaan.
Tuottaa rukousvastauksen."
Kun rukoilen palavasti, rukous vaikuttaa.
Sillä on vaikutus. Sitä tarkoittaa "saa paljon aikaan".
Ensin Hän kehottaa tunnustamaan syntimme toisillemme.
"Minulla ei ole vastauksia. Minäkin kamppailen."
Älä piiloudu. "Ei minulla ole noita ongelmia."
Tarkastele tilannettasi ja rukoile sitten muiden puolesta.
Toisessa kohdassa kehotetaan rukoilemaan toisten puolesta, -
jotta parantuisimme. Olen oppinut, että läpimurtojen saaminen -
vaatii jonkun toisen puolesta rukoilemista ensin.
Valtakunnan periaate on siunata muita enemmän kuin itseään.
On parempi antaa kuin saada. Ajatella jotakuta toista ensin.
Jos teemme siitä pääaskeleen rukouksessamme, -
saamme suuria vastauksia. "Unohdan itseni.
Rukoilen ensin lasteni ja mieheni puolesta. Tarvitseeko joku jotakin?"
Kun rukoilet muiden puolesta, Jumala täyttää sinun tarpeesi, -
sillä olet siunannut Jumalan sydäntä.
Numero 3. Tämä liittyy kohtaan 2 muiden puolesta rukoilemisesta.
Meidän pitäisi rukoilla auktoriteetti- asemassa olevien puolesta.
1. Tim. 2:1―4: -
On tärkeää rukoilla johtajien puolesta.
Jokaisella on joku poliitikko, josta hän ei erityisemmin pidä, -
jokin puolue, jonka kanssa hän ei ole samaa mieltä.
Ensimmäisenä tulee kiusaus puhua heistä pahaa.
"Hän ei tiedä, mitä hän tekee."
Mutta sanoilla on voimaa.
Raamattu sanoo, että kielellä on kuoleman ja elämän valta.
Jumalan tahto on, että nostamme johtajia rukouksessa.
Ei kirota heitä ja puhua heistä pahaa, -
vaan rukoilla: "Isä, tue parlamenttia.
Tue pääministeriä. Tue presidenttiä."
On tärkeää nostaa heitä ja rakentaa heitä.
Siunata heitä. "Isä, siunaa heitä, että he päättävät viisaasti.
Anna viisautta ja neuvokkuutta Jeesuksen nimessä."
Sekin on tapa rukoilla muiden puolesta ensin.
Numero 3. Kun rukoilemme, täytyy tuntea Jumalan Sana.
Usein odotamme, että pastori kertoo kaiken valmiiksi.
Emme edes muista edellistä saarnaa. Montako saarnaa voi edes muistaa?
Tärkeintä on, että Jeesus kuoli juuri sinun puolesta.
Hän kaipaa henkilökohtaista suhdetta kanssasi.
Raamattu on Jumalan rakkauskirje sinulle.
Tykkään sanoa: "Tämä Raamattu on minun!"
Siksi on tärkeää tietää, mitä Raamatussa sanotaan.
Raamatun mukaan sen lupaukset ovat tosia, mutta ellei niitä tunne, -
miten voi uskoa ne? Raamattu sanoo, että pitää uskoa Jumalan Sanaa.
Jos pyydämme jotain Hänen tahtonsa mukaan, saamme sen.
Hänen Sanansa on Hänen tahtonsa. Ellei tiedä, mitä Sana sanoo, -
miten tuntee Hänen tahtonsa?
Mistä tietää, haluaako Jumala sinun paranevan -
tai avioituvan jonkun kanssa tai pysyä tietyllä alueella?
Meidän pitää tuntea Sana.
Kun tunnemme Sanan, voimme seistä.
1. Joh. 5:14: -
Tahdon rohkaista viettämään päivittäin tunnin Jumalan Sanan ääressä.
Lue sitä ja rukoile: "Jeesus, mitä tahdot sanoa? Opeta Sanaasi.
Raamattu sanoo, että Pyhä Henki johtaa kaikkeen totuuteen.
Osoita, mitä haluat minun tekevän. Ohjaa totuuteen. Ohjaa minua.
Anna ilmestystietoa. Jäsentele ja opeta, miten soveltaa Sanaa.
Osoita lupauksesi."
Voin sanoa, että opit tuntemaan lupaukset.
Kun paholainen yrittää iskeä, sanot: "Ei! En ota vastaan sairautta, -
köyhyyttä, kipua enkä häpeää, -
sillä Jeesus ei ostanut minulle sitä Golgatalla."
Pystyt torjumaan ne Sanalla.
Numero 4: Meidän pitää anoa.
Tämä on hyvin tärkeää, koska monet luulevat anovansa, -
mutta he eivät ano Jumalalta. He itkevät ja valittavat.
"Yhyy! En ansaitse tätä.
Yhyy! En voi hyvin.
Yhyy! Tuntuu kurjalta, ahdistuneelta ja masentuneelta."
Tulemme Jumalan eteen valittaen.
Raamattu ei kerro, että Hän vastaa valittajien rukoukseen, -
vaan Hän vastaa niille, jotka anovat ja anovat uskossa.
Joh. 14:12―17: -
Jeesus sanoo, että mitä tahansa anoo Hänen nimessään, -
Hän tekee sen.
"Isä, anon Sinulta Jeesuksen nimessä." Hän lupaa tehdä sen.
Se täytyy olla Hänen Sanansa ja tahtonsa mukaista.
"Että Isä kirkastettaisiin".
Hän sanoo myös, että kun anomme, Hän haluaa meidän uskovan.
Uskokaa, että teette samoja asioita, joita minäkin teen.
Miksi Jeesus puhuu teoista, joita Hän tekee -
ja joita meidän pitäisi tehdä myös, ja suurempiakin, -
ja sitten seuraavassa jakeessa Hän sanoo, että kun anotte Jeesukselta, -
Hän tekee sen. Miksi anomisesta puhutaan samassa katkelmassa -
kuin suurista teoista?
Ei pidä vain anoa Jumalalta jotakin. Täytyy anoa ja panna se käytäntöön.
Pitää anoa: "Isä, anon Sinulta Jeesuksen nimessä voiteluasi, -
koska aion rukoilla veljeni puolesta -
ja tarvitsen läpimurtoa, että hän paranee."
Älä ano itsekkäistä syistä.
Ano, jotta joku voi hyötyä ja Taivasten valtakunta ja Jeesus kirkastettaisiin.
Ano, jotta voit asettaa sen toimimaan.
Ei riitä, että anoo. Täytyy tehdä sille jotain.
Se tuo mieleeni jakeen, että usko ilman tekoja on kuollut.
Voi olla paljon uskoa ja voi anoa uskossa. "Isä, anon Sinulta, -
että teet tämän minulle. Uskon, että teet sen.
Uskon, että ilmennät voimasi kauttani."
Voit mennä konferenssiin, saada rukouksen, tuntea voitelun, -
mutta jos voitelua ei pane käytäntöön, ei rukoile jonkun puolesta, -
ei mene kadulle eikä kerro ihmisille Jeesuksesta, se on tyhjää.
Usko ilman tekoja on kuollutta. Se on turhaa. Kun anon ja uskon, -
Jeesus sanoo, että teemme samoja tekoja kuin Hän.
Tarkoitus on panna usko käytäntöön, lähteä liikkeelle, avata suu, -
laskea käsiä sairaiden päälle ja nähdä heidän parantuvan.
Tarkoitus on ilmentää Jumalan valtakuntaa.
Kun anotte, anokaa siksi, että olette valmiit tekemään jotain.
Numero 5. Raamattu sanoo Matt. 11:22―26:ssa: -
On tärkeä uskoa, että Jumalan Sana on totta.
Ei väliä, miltä tuntuu tai mitä kehosi sanoo. "Olen kivuissa."
Jeesus sanoi, että Hänen haavojensa kautta olemme parantuneet.
Minulla on Kristuksen mieli. "Uskokaa Jumalaan ja Sanaan."
Tämä on ihana raamatunpaikka. Jumala sanoo: "Anokaa."
"Isä, anon Jeesuksen nimessä voiteluasi. Kiitos Pyhästä Hengestä.
Paranna tämä veli. Isä, anon Sinulta ihmettä."
Ja sitten uskoa se. "Uskon, että teet sen."
Sitten Hän sanoo: "Julista se. Sano se ääneen."
"Isä, Jeesuksen nimessä uskon, että haavojesi kautta olen parantunut."
Se pitää sanoa ääneen. Hän sanoo: "Jos sanot tälle vuorelle: siirry."
Monet uskovat, että Jumala tekee jotakin heidän hyväkseen.
Että Hän on hyvä ja vastaa aikanaan, mutta he eivät julista sitä ääneen.
He uskovat sen sydämessään. On tärkeää sanoa se ääneen, -
sillä Raamatun mukaan Sana ei palaja tyhjänä vaan tekee sen, -
mitä varten se on lähetetty. Sana suussasi on viestinviejä.
Sana suussasi on kuin palvelija, joka tekee sen, mitä käsket sen tehdä.
Jumala tarvitsee sitä, että sana tulee suustamme.
Hän sanoi, että enkeli tulee sanojemme perusteella.
Danielin kirjassa enkelit odottivat Danielin sanoja.
"Daniel, olet rukoillut. Tulimme sanasi mukaisesti."
Onneksi Daniel sanoi jotakin ja puhui Jumalalle.
Ellei hän olisi, ei olisi ollut sanoja, joita enkeli olisi seurannut.
Samoin Jumala tarkkaa sanojamme. Meidän pitää puhua vuorelle.
Älä pelkästään valita. "Voi tuota vuorta." Jeesus antoi meille vallan.
Vallan talloa käärmeitä ja skorpioneja yli pahan voiman.
Hän sanoi, että teemme suurempia asioita, koska Hän menee Isän luo.
Hän sanoo: "Puhu vuorelle. Jos uskot, se siirtyy. Heitetään mereen."
Ei riitä, että sanoo vain kerran.
Joskus ihmiset sanovat kerran: "Paholainen, sidon sinut. Lähde!
Päästä irti raha-asioistani, lapsistani ja perheestäni." Ja siinä kaikki.
Käsketään kuitenkin uskomaan asiat, jotka Hän sanoo. Se kertoo, -
että Sanan pitää olla suussamme ja meidän pitää puhua sitä jatkuvasti.
Ei vain yksi jae vaan jatkuvaa puhumista Jumalalle.
Erilaisia jakeita. Psalmi 103: "Kiitä Herraa, minun sieluni, -
äläkä unhota, mitä hyvää hän on sinulle tehnyt, hän, joka antaa -
kaikki sinun syntisi anteeksi ja parantaa kaikki sinun sairautesi..."
Seuraavana päivänä Jes. 53: haavojesi kautta olen parantunut.
Olen enemmän kuin voittaja Jeesuksen kautta.
Puheen jatkuvuus.
Kaikki asiat, joita julistat näin päivästä päivään, -
muodostavat väkevän aseen, -
joka on voimallinen kaatamaan maahan vuoret, jotka asettuvat tiellesi.
Toivottavasti se rohkaisee seisomaan uskossa ja tietämään, -
etteivät viivytykset ole kieltämisiä. Jumala haluaa, että kestät -
ja jatkat jaloa uskon taistelua.
Numero 6.
Uskon, että tämä on Valtakunnan malli. Jeesus kehottaa, -
että kun rukoilemme, meidän ei saa horjua kahtaalle.
On tärkeää, ettei mene edestakaisin. "Jumala on tainnut parantaa minut."
"Olen yhä sairas. Ehkä Hän ei olekaan parantanut minua. Minuun sattuu."
Monesti ihmiset romuttavat ihmeensä ja toimivat sitä vastaan.
He tuhoavat ihmeensä horjumalla kahtaalle.
Joko Jumala paransi tai ei. Ei väliä, mitä keho tai oireet sanovat.
Jumalan Sana on tosi. Minun pitää seistä siinä eikä katsella turhuuksia.
Tahdon rohkaista, että voit nähdä jokaisen vuoren siirtyvän elämässä, -
kun seuraat näitä varmuuden askeleita. "Seison uskossa."
Sana sanoo: "Älkää horjuko kahtaalle. Kun pyydätte, älkää epäröikö."
Se, joka epäröi, ei saa Jumalalta mitään.
Lopuksi numero 7: Tämä on Valtakunnan malli.
Jeesus antoi mallin, miten tulee rukoilla.
Numero 7: Isä meidän -rukous. Lausu se kanssani.
Jeesus kattoi kaikki elämäalueet noissa rukouksissa.
Hän kunnioitti Isää. Hän puhui huolenpidosta. Pyysi anteeksi.
Se kattaa kaiken. Tahdon rohkaista sinua, kun tulet taivaan pankkeihin, -
Jumalan valtaistuimen eteen ja alttarille pyyntöjesi kanssa, -
muista nämä läpimurron seitsemän menettelytapaa.
Isä, tahdon kiittää Sinua jokaisesta kuulijasta.
Rohkaistukoon he uskossa tietäen, että Jumala vastaa rukouksiin.
Ettei Hän ole unohtanut heitä ja että he pysyvät Sanassa.
Että he uskovat Sanasi ja puhuisivat sitä.
Että he kestävät uskossa ja laittavat sen käytäntöön -
ja näkevät ihmeitä, merkkejä, tunnus- tekoja ja lupaustesi täyttymyksiä -
käytännön teoissa. Kiitos Isä Sanastasi.
Kiitos, että usko syttyy jokaisessa.
Jumalan siunausta. Toivottavasti nautitte ohjelmasta.
Lisää opetusta on luvassa kestävästä rukouksesta.
Olen Juennine Fox. Meillä oli ihanaa Jumalan Sanassa.
Kun etenemme sarjassa, odota, mitä Jumala tekee elämässäsi, -
kun opit Jumalan Sanasta ja kestävän rukouksen voimasta.
Jumalan siunausta!
Taivas TV7 vie sanomaa pelastuksesta ja parantumisesta -
tuhansille Suomessa, Ruotsissa, Virossa ja kautta maailman.
Jos ohjelma kosketti sinua, tee vasta- palvelus ja soita tukinumeroon -
0600-10077.
Siis 0600-10077.
Voit lahjoittaa myös tilisiirrolla. Tiedot näkyvät ruudulla.
Suomennos: Marianne Tenetz